Olin valmis laupäeva hilisõhtul pärast Kleeri sünnipäevapidu kohe ämma-äia koju magama suunduma, kuid mulle vastu jalutanud elukaaslane Meelis kutsus mind hoopis randa, et vaadata, kas Pärnu rannas on veel märke Muinastulede öö pidustustest. 🔥🔥🔥 Jalutuskäik teatrihoonest mereranda oli väga lõbus – igal nurgal lauldi ja pidutseti. Pidu käis ka Rannahoones. Rand ise oli kottpime ja valgustamata. Siiski võtsime kingad jalast ja suundusime veepiirile. Vastu puhus erakordselt soe meretuul. Muinastulede öö lõkke alus veel põles ja selle ümber oli inimesi. 🔥🔥🔥 Siin-seal hubises ka küünlatulesid – inimesed olid tahtnud süüdata oma isiklikku Muinastulede öö tuld. 🕯️🕯️🕯️ Hakkasime kõndima mööda mereäärt Meelise vanemate kodule lähemale – vaja oli jõuda surfiklubini, ületada Ranna puiestee ja Tammsaare puiestee ja jõuda kortermajadeni selle ääres.
#000000
Meil oli lõbus, naersime ja rääkisime. Möödusime Rannahotellist ja mitmest väiksemast kohvikust või peopaigast, kus inimesed tantsisid ja lõbutsesid. 💧💧💧 Korraga langesid meile jahedad trummeldavad veepiisad ja järgmisena juba raheterad. Raksatas äike. ⛈️ Hakkasime kodu poole jooksma, kuid vastutuul oli nii kõva, et tundus, et seisame paigal. Äkiliselt tõusnud tormituul mürises. 🌊🌊🌊 Meile jooksis vastu inimesi, kes arvatavasti jooksid oma hotellide poole. Kostus kiljumist ja karjumist. Ma ise karjusin eneselegi ootamatult ka, sest rasked raheterad lõid kõlksudes vastu hambaid, suud ma aga poleks suutnud kinni hoida, sest siis ma poleks saanud piisavalt hingata, õhku aga vajasin ma oma emotsioonide maandamiseks. 😁
#000001
Emotsioonid olid üleval, sest tundus, et tuul läheb veelgi tugevamaks, tormimüra veelgi kõrvulukustavamaks, paduvihm ja rahe raskemaks. Oli tunne, et see ongi see ammuennustatud maailmalõpp. 🌩️ Mille ärahoidmist meie armastuse väe läbi ma üksteist aastat tagasi, meie kurameerimise ajal ükskord unes nägin. Vähemasti oleme me koos. Nägime, kuidas surfiklubi juures igasugu sildid, viidad ja reklaamid tuule käes kõiguvad. Tundus, et veel natuke ja need tulevad kinnitusest lahti ning võivad meile pihta lennata. Ja kui tuul veelgi tugevneb, haarab see meidki kaasa. 🌬️🌬️🌬️ Seda ei võinud juhtuda! Hakkasin jooksu pealt oma maandust tugevdama. Maandus, millega mul on elu jooksul raskusi olnud – see ei võinud praegu alt vedada! Tundus, et õnnestus! Samuti tekitasin meie kahe ümber energeetilise mulli, mis kaitseks meid tormis ringi lendlevat katuste ja lahtikistud esemete eest. Seda ei olnud joostes üldsegi raskem teha kui meditatsiooniasendis. Otsekui oleksime praktiseerinud aktiivmeditatsiooni! Aitäh, Osho! Aitäh, Nisarga! ❣️
#000002
Kui surfiklubi juures mere äärest eemaldusime, jäid tuul ja müra vaiksemaks. Vaibus ka rahe. Vihma veel sadas, ent märksa talutavamalt. Jõudsime koju läbimärgadena, kuid ühe seikluse võrra rikkamana. Maailmalõpp sai jälle ära hoitud 😊
#000003
Reet Karrol täitub 21. jaanuaril 10. aasta terapeudina töötamist
#000005
Reet Karro 21. jaanuaril 2011
#000006
Tartu teraapiakeskus Hingamisstuudio avas uksed Raekoja plats 8 III korruse väikeses 7 m2 toakeses 21. jaanuaril 2011. Nimi leiutati vastusena maja haldava Tartu Kultuurkapitali palvele – majajuhile oli vaja ruumi iseloomustavat lühidat ja arusaadavat nime. Aasta pärast koliti sama platsi Vabaduse puiestee äärsesse pangamajja Raekoja plats 20 ja kahe aasta pärast vaiksemat kohta otsides äärelinna, Karlovasse, Saekoja 36a II korrusele 17 m2 ruumi. Praegustes 48 m2 suurustes ruumides ollakse 2017. aasta algusest, esialgu ikka veel Hingamisstuudio ja juunist alates juba Juugakoja nime all. Nimi Juugakoda kanaldus vastusena palvele leida nimi, mis oleks suupärane, kuid eesti keeles midagi konkreetset ei tähendaks, nii et see sobiks iga teraapia või meetodi jaoks ja tegeliku sisu saaks sellele anda ise. Pärast ruumile teise nime andmist jäi Hingamisstuudio vaid hingamise teemalise veebilehe nimeks, mis pikka aega tuli otsinguportaalides vabastava hingamise materjale otsides välja esimeste hulgas. Juugakoda on aga praegu nii teraapiakeskuse kui veebilehe kui FB lehe nimi.
#000007
Tegelikult ei ole teraapiakeskuse nimi esmatähtis. 21. jaanuaril täitub 10 aastat terapeudina töötamist hingamisterapeut ja täiskasvanukoolitajal Reet Karrol (Maarireedal). 10 aasta jooksul on tema juures käinud pooletuhande üksikkliendi ringis ja sadu gruppe. Inimesed on jaganud oma kordumatuid lugusid, hinganud ja usaldanud, arenenud ja tervenenud. Selle aja jooksul on Reet ise kõvasti arenenud – lõpetanud Algallika protsessi ja hingamistöö terapeudi õpingud Binnie Dansby juures, mis tal Hingamisstuudio asutamise ajal alles pooleli olid, õppinud reikimeister-õpetajaks ja India peamassaaži tegijaks, läbinud 2-aastase biodünaamilise hingamise ja traumavabastuse terapeudi väljaõppe, täiendanud ennast kõigis õpitud teraapiates, Dan Brulé lühematel ja pikematel terapeudiõppe baaskoolitustel, õppinud juurde veidi Barsi ja EFT-d, kristalliteraapiat, Wim Hofi meetodit ja heliteraapiat jne jne, sekka käinud ka peavoolu koolitustel ja püüdnud saada kutsega täiskasvanukoolitajaks. Iga õpitud meetod on jätnud oma jälje, kuid kõige enam meeldib Reedale teha suure energiaga tehnikaid, kus energia liigub silmaga nähtavalt ja võimalikud on kiired muutused.
#000008
Enamiku aja sellest 10 aastast, on Reet koostanud ka Hingamisstuudio/Juugakoja uudiskirju, kus lisaks saabuvatele sündmustele on tutvustatud alternatiivseid terviseuudisi, Eesti ja maailma uudisi ning teateid uue, õiglase ja jätkusuutliku ühiskonnakorralduse saabumisest. Parematel päevadel valmis igal nädalal uus uudiskiri. Viimasel ajal on Reet võtnud endale rohkem hingetõmbeaega ja uudiskirjad jäänud märgatavalt harvemaks, kuid nende ilmumise plaan on jätkuv.
#000009
21. jaanuaril toimub Juugakojas ILMA TOETUSETA ühishingamine, kuhu on oodatud inimesed, kes on eelnevalt vähemalt kolm korda Reet Karro toetusel hinganud. Kohaletulnud jagavad oma protsessi ja tulevikusoove (nii isiklikke kui Reedale kui terapeudile). Seejärel tantsitakse energia liikumapanekuks natukene, siis heidetakse ringis põrandale ja hakatakse kõik koos muusika saatel hingama, toetades ennast ise. Kõik visualiseerivad võimalikult head tulevikku endale, maailmale ja Juugakojale. Pärast tunniajalist hingamist jagatakse nähtud pilte ja luuakse ühisvisiooni.
#000010
Kõige lõpuks juuakse termostest leiget teed ja süüakse veidi pidulikumaid suupisteid kui tavaliselt.
#000011
Koht on Juugakoda, Saekoja 36a-310 Tartus, teejuhised. Aeg neljapäeval, 21.01 kell 18.15-20.45 (kui juttu jätkub kauemaks, on meil aega kella 22-ni).
#000012
Sissepääsutasu ei ole, hea meelega võetakse vastu kingitusi ja annetusi ning muud abi. Näiteks kui keegi, kellel on endal arvestatavalt hingamiskogemust ja parimal juhul ka mingi teraapia väljaõpe või kogemus soovib mitte hingata, vaid hingajaid toetada, on see teretulnud. Või kui keegi soovib hingamise ajal hoopis ette valmistada suupisteid ja teha värsket kuuma teed, on see samuti teretulnud, aga ärge jätke ennast ilma hingamisvõimalusest, kui Teie juhatus teid selgelt teisiti ei suuna!
#000013
Palun teatage tulekusoovist, kirjutades reet@juugakoda.ee või saates SMS tel 56492769.
#000015
Esimese biodünaamilise hingamise ja trauma vabastamise juhendajate seminari kogemusi
#000016
Üheks tunnustatud koolitajaks on USAs Giten Tonkovi juhtimisel tegutsev BiodynamicBreath & Trauma Release Institute ( Biodünaamilise Hingamise ja Trauma Vabastamise Instituut), ja selle edasiarendus, European Institute of Body Oriented Healing Arts. Biodünaamiline hingamise ja trauma vabastamise süsteem® (BBTRS®) on uus lähenemine kehale orienteeritud tervendamises. See põhineb spetsiaalsete hingamismustrite kombineerimisel terapeutilise teadliku liikumise ja tantsuga; spetsiaalsetel puudutus- ja kehatöö tehnikatel; keha tuuma pinge vabastamise harjutustel; õrnal emotsioonide vabastamise ja meditatsiooni praktikate oskuslikul kombineerimisel.
#000018
Pärast kaht tutvustavat 3-4 päevast seminari alustas instituut ka Eestis 2-aastast sertifitseeritud biodünaamilise hingamise ja trauma vabastamise juhendajate väljaõppekoolitust, mis on juba edukalt kinnitanud kanda Poolas ja millel on seal Poola valitsuse tunnustus. Väljaõpe koosneb neljast 7-päevasest kohapealsest koolitusmoodulist, mille vahepeal tuleb lugeda kirjandust, osaleda veebiseminarides ning teha ja dokumenteerida 20-30 õppeotstarbelist hingamissessiooni klientidele. Kursuse läbiviija on Nisarga Eryk Dobosz.
#000020
Esimene biodünaamilise hingamise ja trauma vabastamise juhendajate 7-päevane seminar Eestis „Keha kaitsekihi eemaldamine“ oli täielikult kogemuslik ning toetas seetõttu ka sügavat isiklikku kasvu ja transformatsiooni.
#000021
Muututi päev-päevalt rohkem kohalolevaks, teadlikuks ja rõõmsaks. Avaneti sügavamalt iseenda ja teiste täielikule aksepteerimisele ning hakati pühitsema elu selle kõrgeimas potentsiaalis.
#000022
Boonusena vähenes paljudel kehakaal, paranes toonus, seminarilt lahkuti rõõmsate ja ekstaatilistena, tulvil soovi meetodit vahepeal igakülgselt harjutada, kõik materjalid endale selgeks teha jätkata omal käel dünaamilisi meditatsioone ja kehapraktikaid, et saadud vorm säiliks. Kõiki nõudeid täitnuid ootab juba nelja kuu pärast, 25.09-1.10 teine moodul „Personaalsusest individuaalsuseni“, mis viib nad kesktasemele. Koolitusega võib liituda igast moodulist, nii et teretulnud on ka algajad.
#000023
Sügisese koolituse info on Facebookis: 
#000024
Koolitusel osales ka Hingamisstuudio hingamisterapeut Reet Karro. Ta ütles: „Kuna olin käinud juba tutvustavatel seminaridel mais ja novembris 2016, teadsin, mida oodata. Kuid ikkagi ei oleks suutnud uskuda, et mu keha suudab seitsme päevaga kaotada kolm kilo, mitmed tabud ja ebatervislikud harjumused ning muutuda nii palju sitkemaks, rõõmsamaks, seesmiselt puhtamaks ja pingevabamaks! Rõõmustav oli kõrvalt jälgida samasuguseid muutusi mu grupikaaslastes. Jätkan omandatu praktiseerimist, varsti kuulutan välja võimaluse tulla tasuta praktikaseansile.“
#000025
Koolituse grupp viimasel päeval, esimeses reas korraldaja Merliis ja õpetaja Nisarga, Reet tagareas helesinises
#000026
Kolmandat korda toimuv tervise- ja rahulolupäev PÄIKE PAISTAB PEALE Tartus, Raatuse Gümnaasiumis on sündmus, kus toimub
tervise- ja loodustoodete laat ning loengud, praktikad, meditatsioonid, kontserdid, mis kõik aitavad kaasa inimeste tasakaalu ja tervise saavutamise ning hoidmise suunas.
Päevakava sisaldab erinevaid meditatiivsed liikumispraktikaid, nagu hiina energeetiline võimlemine (Qi gong), Karuneshi südamemeditatsioon. On ka esinemiskavu vaatamiseks (Rütmika, Maare-Marika Heinsoo-Kiiveri India tants) ja loenguid kuulamiseks (Metsamoor).
#000028
Õhtu lõpu poole, kell 16.30-17.20 toimub meditatiivne hingamispraktika töötuba, kõigile sobiv sissejuhatus hingamis- ja reikimaailma, mille viib läbi Reet Karro, taustaks mängib kristallhelikaussidel Aivar Täpsi. Soovitav on kaasa võtta joogamatt ja pleed.
#000029
Tuleks mainida, et Reet on ise kunagi kolm aastat Raatuse Gümnaasiumis inglise keele õpetajana töötanud, sel ajal ta enda jaoks energiamaailma avastaski ja otsustas lõpuks kooliõpetaja ametist lahkuda, et pöörata rohkem tähelepanu eneserengule ja isiklikele otsingutele.
#000030
Kõik praktikad on vähem või rohkemal moel kaasatehtavad ning jõukohased ka neile, kes igapäevaselt treeningus ei käi. Mõningatest praktikatest on lihtsam osa võtta, kui on kaasas joogamatt või võimlemisalus. Riietuda soovitame selliselt, et oleks kerge ja mugav.
#000032
Laadaga on ühinenud rohkem kui 20 müüjat, kes pakuvad loodus-, tervise- ja mahetooteid nii kodumaa metsadest ning põldudelt kui eksootilistest
paikadest. Kohapeal on võimalik kogeda ka erinevaid massaaže.
#000033
Sissepääsutasuks täiskasvanuile 2.00 EUR, õpilased alates 15 aastast, üliõpilased pensionärid ning invaliidid 1 EUR.
#000034
Facebookis on sündmus liitumiseks ja jagamiseks:
#000035
Biodünaamilise hingamise ja trauma vabastamise koolitused Nisargaga
#000036
Üheks tunnustatud koolituseks on USAs Giten Tonkovi juhtimisel tegutsev Biodünaamilise Hingamise ja Trauma Vabastamise Instituut, mis tundub olevat trauma vabastamises uus sõna, kuna ühendab psühhoteraapia, kehatöö ja hingamise nii kehast kui meelest trauma vabastamise eesmärgil. Ainult mõistuse tasandil analüüsimine ja vestlemine on selle kõrval vähetõhus.
#000038
Instituudi õppejõud on juba käinud Eestis tegemas Lomi-Lomi massaaži, müofastsiaalse massaaži, kraniosakraalse massaaži kursuseid. Nüüd on aga võetud suund tuua Eestisse ka hingamisterapeutide kursused, mis on juba edukalt kinnitanud kanda Poolas ja millel on seal Poola valitsuse tunnustus. Algatuseks on korraldatud Eestis kaks 3-päevane sissejuhatavat kursust – juunis ja novembris 2016 , millest võttis osa ka Hingamisstuudio tegija Reet Karro. Kursuse läbiviija oli kõikide poolt armastatud Nisarga Eryk Dobosz.
#000039
Esimese kursuse päevad möödusid aktiivsetes meditatsioonides, dünaamilistes, Osho ja sufi meditatsioonides, nt pöörlemismeditatsioon, tantsides ning trauma vabastamise üldtutvustamistes, näidissessioonides ja tegelikes hingamissessioonides, iga kord erineva keha pingevöö vabastamiseks. Lõpetati rõõmsa meelega ja kokkuleppega alustada Eestis kunagi ka aktiivse dünaamilise hingamise terapeutide väljaõppega.
#000040
Novembris oli kursus poole päeva võrra pikem ja ka intensiivsem. Aktiivsed meditatsioonid avasid võimsalt energiaid, tantsudes liigutati ennast täiega, hingamissessioonide toetamisel kasutati paljude osalejate müofastsiaalse ja kraniosakraalse massaaži koolitustel ja praktikas saadud kogemusi ja liiguti sügavale kehasse, tõhusalt vabastades isegi ammu unustatud ja tardumusse vajunud traumasid. Loodetavasti tuleb järgmine koolitus juba mais 2017.
#000041
Kursusest osavõtnud novembris 2016, Nisarga ees keskel, Reet tema selja taga vasakul.
#000042
Reet Karro sai 27. mail 2016 50-aastaseks
#000043
Vabakutseline terapeut, õpetaja ja tõlkija Reet Karro sai 27. mail 50-aastaseks.
#000044
Hariduselt inglise filoloog ja kirjaliku tõlke magister Reet on olnud alates 2003. aastast vabakutseline tõlkija, tõlkides tarbetekste nii otse lõppklientidele kui vahendajatele – tõlkebüroodele Eestis ja välismaal. Suur osa tõlketekstidest on olnud tõlked Euroopa Komisjoni peadirektoraatidele, sh mahepõllunduse, kliima, keskkonna- ja tarbijakaitse, inimõiguste ja sotsiaalprobleemide alased veebilehed ja teabematerjalid, mille tõlkimine on olnud ka väga õpetlik ja arendav. Lisaks on Reet olnud PISA testide tõlketiimi liige alates aastast 2006. PISA testid on võrdlusuuring, mida teevad 15-aastased kooliõpilased üle maailma. Eesti õpilased on olnud PISA testides edukad ja ka eestikeelseid tõlkeid peetakse väga heaks.
#000045
Alates 2008. aastast on Reet olnud 100% vabakutseline, pühendudes esialgu neljaks aastaks ALGALLIKA Protsessi ja Hingamistöö õpingutele, mille kõrvalt õppis ka reikit, erinevaid massaaže ja teraapiaid. 2011. aasta alguses asutas Reet Hingamisstuudio, teraapiakeskuse, kus saab võtta reiki, hingamisteraapia ja massaaži individuaalseansse ja mis pakub ka hingamisteraapiat ja hingamiskoolitusi gruppidele. Reikiõpetuse organiseerimiseks on alates 2014. aasta sügisest rajatud Tartu Reiki Kool, kus õpitakse erineval reikit erineva tasemega kursustel, põhimõtteliselt on võimalik kooli astuda vähimategi eelteadmisteta reikist ja lõpetada aasta pärast reikiõpetajana, kui tahet ja pühendumust jätkub, sest õppijatelt oodatakse mitte vormi pärast kohal käimist, vaid kõige läbitunnetamist ja praktilist energiatöö valdamist. Nii teraapiaklientidelt kui reikiõpilastelt on tulnud väga positiivset tagasisidet, paljude elu on muutunud rõõmsamaks, avaramaks, turvatunne on märgatavalt kasvanud ja paljud varem elu häirinud probleemid on tundunud tühiste pisiasjadena, sest omaks on võetud laiem pilt. Leevendust on saadud ka konkreetsete terviseprobleemide puhul.
#000046
Supeldes tõlkijatöö spetsiifika tõttu pidevalt infomeres on Reet võtnud südameasjaks alternatiivse info levitamise. Selleks peab ta loenguid ja tutvustusüritusi ning koostab uudiskirju “... ja teateid Hingamisstuudiost”, mille pealkirja tulevad iga kord kolme punkti asemel uudiskirja uudistest nopitud inspireerivad ja elujaatavad, mõnikord ka intrigeerivad detailid, tänu millele on pealkirjad enamasti kõrges võtmes ja neid saab kasutada omamoodi pealkirjateraapiana. Näiteks “Platseebo imeväge, sätendavaid jääkristalle ja teateid Hingamisstuudiost”. Uudiskirjad sisaldavad peale Hingamisstuudio ürituste tutvustuse uudiseid alternatiivmeditsiinist, võimalustest toetada oma tervist ilma ravimiteta, uudiseid keskkonnnakaitsest, Eesti iidsetest juurtest ja uue ühiskonna vormumisest, mis märkamatult vana asemele astub. Koostamisel välditakse labaseid, kõmulisi ja vaenu õhutavaid allikaid. Kõik uued mõtted peavad olema usutavalt tõestatud. Uudiskirjadele on kujunenud kindel lugejaskond, kelle üle Reet on väga rõõmus.
#000047
Huvi korral loe “Minu elu lugu“
#000049
Lisaks Reeda enda tervenemisloole tuleb juttu:
#000052
miks on paljudel raske hingata, miks hingab enamik inimesi pinnapealselt ja elab poole rinnaga, lubamata endal kogeda elu võimaluste küllust;
#000054
mis meetod on ALGALLIKA protsess ja hingamistöö;
#000055
miks on haigutamine kasulik ja miks see võiks olla ühiskondlikult lubatav eneseabitehnika, mitte ebaviisakus;
#000056
mis on energia hingamine – kuidas hingata koos õhuga sisse väestavat pranat;
#000057
kuidas on energia hingamine ja andestamine mõjutanud esialgu probleemidega kimpus olnud kliente;
#000058
kuidas saab hingamisega reguleerida oma energia- ja stressitaset;
#000059
mis on reiki ja kuidas saab seda kasutada enese ja oma lähedaste aitamiseks;
#000060
reiki viiest põhimõttest ja kuidas nende omaksvõtmine on reikiõpilastele mõjunud.
#000061
mõnede reikiravi saanud inimeste ja reikikursustel käinud inimeste lugudest
#000062
NB! Teeme läbi praktilise testi oma hingamise uurimiseks ja mitmeid hingamisharjutusi, mida saab igal ajal kasutada oma energia- ja stressitaseme reguleerimiseks ning meeleolu parandamiseks.
#000063
“Olen läbi teinud tõelise teekonna intellektuaalselt arenenud, ülikooli Cum Laude lõpetanud, välisele edule orienteeritud, kuid madala enesehinnangu, ärevuse, depressiooni ja tervisehädadega maadelnud noorest naisest täielikult keskmes elavaks ja oma sisehäält kuulavaks küpsemaks inimeseks, kelle juurde tullakse õppima ja abi küsima. Olen tervendanud hulga isiklikke teemasid. Oma viienda lapse sünnitasin ekstaasis, vabastava hingamise toel. Lapsed ongi minu suurimad õpetajad. Minu õpiprotsess pole veel kaugeltki lõppenud, ka suguvõsa energia tervendamine alles käib. Ja see ongi põnev.”
#000064
Reet tegutseb igapäevaselt Tartus Hingamisstuudios. Ta võtab vastu kliente, juhendab hingamisgruppe, korraldab reikikursusi ning saadab soovijaile kaugreikit. Tema iganädalasel uudiskirjal on ligi 300 lugejat! Reeda pakutavad teraapiad ja õpetused vabastavad kehas blokeeringuid ja virgutavad elujõudu, et enesetervendusjõud saaks veelgi tõhusamalt oma tööd teha.
#000065
lugusid Reet Karro juures hingamissessioonidel käinud klientide elumuutustest
#000066
Aive Antsov ajakirjas Tervendaja novembris 2011
#000067
Katkendeid Aive Antsovi artiklist „Välja elamata tunded teevad haigeks” ajakirja Tervendaja 2011. aasta novembrinumbrist.
#000069
Reet Karro aitab inimestel jõuda reiki ja vabastava hingamise kaudu hingelätteni, kus nad endale sügavamalt teadvustavad oma emotsioonide ja tunnete blokeeringuid. Nendest vabanemine võimaldabki terveneda, usub Reet, kelle juurde satub palju psüühiliste probleemidega abiotsijaid.
#000070
Ehkki Reet sündis ateistidest vanemate perre, kasvas temas loomulik usk Universumi jõusse.
#000071
“Olin paarkümnene, kui sain selgeks meie isa palve. Lugesin seda alati, kui mul oli raske. Sellest oli abi. Lausa plahvatuslikult hakkas mu elus kõik arenema aastast 2002., mil hakkasin tegelema vabastava hingamisega.“
#000072
Oma probleemile abi otsides leidis Reet tee tervendaja Maire Sirkelini, kes tegi kord nädalas raviks energiamassaaži, mille juurde käis alati ka reiki.
#000073
“Peale selle hakkasin käima Juta Linde juures. Tema korraldas Tartus Laial tänaval mantelkorstnaga majas kord nädalas vabastavat hingamist. See oli alati paarishingamine – kõigepealt tegi harjutust üks ja siis teine paariline. Peale seda protsessi hakkas mu elus kõik edenema – sain kiirelt kontakti igasuguste esoteeriliste teadmistega.“
#000074
Vaimse “vulkaanipurske“ kaudu taipas Reet, kui õigesse kohta ta oli sündinud – Tartusse. “Tajusin, et Eesti on üks maailma jõupunkt ja Tartu on selle keskusi, kus käidi tarkusi ammutamas juba vanal ajal. Seniajani on Tartu Eesti väekamaid kohti.”
#000075
Rühmatööd (s.t rühmas hingamist) juhendades on Reet näinud kõikvõimalikke olukordi, mis võivad hingates ette tulla. Ta on aidanud inimestel üle saada pisaratest ja ootamatult tugevatest tundepuhangutest.
#000076
“Olen muutunud usaldavamaks, tean, et kõige eest on hoolt kantud. Isegi, kui ma ei saa olla hingamisprotsessi ajal pisaraid pühkiva inimese juures, tean, et teda toetab ühisväli. Piisab, kui panen natukeseks ajaks käed kellegi peale ja annan talle tuge.“
#000077
Reet usub, et hingamisharjutusi tehes leiab inimene kontakti oma hingeosakestega. “Rühmatöölt tulnud, hingasin ükskord magamistoas spontaanselt edasi. Nägin imetillukest naist, kes tantsis kapilt voodile, voodilt pildile, pildilt lillele. See oli väga ilus. Olen teda ennegi näinud. Kes ta on? Võib olla minu hingeteisik või lillehaldjas.“
#000078
Mai lõpul (2011), kui Reet sai algallika hingamisterapeudi lõputunnistuse, osales ta vees hingamise koolitusel. ... „Kuulsin ja tundsin, kui sügav oli puhastumine. Inimene läks tagasi kaugessse lapsepõlve, tõusid esile ammused mustrid ja need lahendati oskuslikult. See andis palju enesekindlust, tekkis tunne, et hingates ei saa ette tulla midagi, mida ma ise pole näinud ja kogenud.”
#000079
Reet usub hingamise jõudu, sest hapnikuga üle ujutatud kehas tekib suurem enesetervendamise potentsiaal. “Tavaoludes kasutame kehale hapnikku minimaalselt, hingame pinnapealselt, kuid tervenemiseks on vaja enamat.“
#000080
Vabastava hingamise korral tekib hapniku üleküllasus ning kõik rakud saavad tegeleda intensiivselt oma ülesannete täitmisega. Ühed võitlevad viirustega, teised peavad kandma vereringesse midagi tähtsat, kolmandad tegelevad seedimisega.
#000081
“Samal ajal, kui keha tippvormis seedib, lõhustab ja vabastab, saab inimese vaim kontakti oma kõrgema minaga. Mina loon üksnes parimad tingimused, et inimene lõdvestuks ja tunneks end turvaliselt. Kui panen käed peale, kogeb ta toetust. Siis saan öelda talle mõjuvaid afirmatsioone.“
#000082
Sellised on näiteks: “Universum ongi selleks loodud, et sind toetada.“; “Sa oled alati kõik õigesti teinud.“
#000083
“Nende puhul on vint natuke isegi üle keeratud, kuid just see toetab. Need ei ole tavalised kahe jalaga maa peal olemise mõtted, vaid toetus ja tunnustamine kuubis. Usun, et tulemus on parim, mis sellel hetkel võimalik.“
#000084
Mis haigustega Reeda juurde abi otsima tullakse?
#000085
Selgub, et raskeid haigusi neil patsientidel õieti polegi – pigem ärevushäired, depressioon, energiapuudus, väsimus ning abielukriisist ja lahutusest tulenevad hingehädad.
#000086
“Viimasel ajal on inimeste aitamiseks piisanud väga vähesest. Varem mõtlesin, et kui probleem on kujunenud pika aja jooksul, võtab ka selle kõrvaldamine kaua aega. Nüüd tundub, et enesetunde paranemiseks ei olegi vaja kümneid seansse – inimene on juba teise ajal märksa rõõmsam.“
#000087
Reet usub, et nii psüühilised kui füüsilised haigused tekivad enamasti kinnijäänud emotsioonidest ja tunnetest – sellest, et midagi on valesti lahendatud.
#000088
“Keha tahab anda inimesele haiguse kaudu mingi õpetuse. Väga palju on asjatuid raviprotseduure. Osa kasvajaid, mis lõigatakse ära, ei ole väljakujunenud vähk, vaid üleminekuetapp. Paljud asjad suudab lahendada keha ise. Meditsiinis on tavaks, et kui midagi diagnoositakse ja leitakse, tuleb hakata seda kohe kõrvaldama ning see, mis oleks olnud kõigest väike üleminekuprotsess, hoopis kinnistub.“
#000089
Miks jäävad emotsioonid inimestesse kinni? Sest neid on liiga valus lahendada, selgitab Reet.
#000090
“Kui väike laps saab šoki, ei oska ta seda kuidagi lahendada – lihtsam on seda peita. Meil pole kombeks avalikult kurta, nutta ja halada. Teeme kena näo pähe ja ütleme, et kõik on hästi. Nii võivad paljud tunded jääda välja elamata.“
#000091
Reeda enda elu kõige suurem, blokeeringuid põhjustanud šokk oli elukaaslase enesetapp. See tõi kadunu manalateele saatjatele kaost ja valulikke emotsioone.
#000092
“Enam ei ole surm mulle nii katastroofiline, kui aastaid tagasi,“ tunnistab Reet. “Olen seda teemat paljudel hingamisseanssidel lahendanud. Leina läbitöötamiseks kulus ligi kaks aastat. Kohati tundus, et kõik on juba korras, lahendatud. Vahepeal tegin kümneid hingamisseansse, kuid see teema kerkis uuesti üles: tundsin jälle tohutut süütunnet ja nutsin. Kui see kõik oleks jäänud minu sisse, ei kujutaks ma oma praegust elu ette.“
#000093
Hingamistöö kaudu on Reedast vabanenud tohutu hulk enesesüüdistamist ja kahetsust ning vanu programme, mis seondusid nooruspõlves kogetud kiusamisega. Viimaste jada algas koolis ja jätkus ülikoolis. Kergemaks läks alles siis, kui Reet mõistis probleemi eelmistest eludest tulenevat karmalist põhjust.
#000094
Ühele inimesele on harva kättesaadav kogu vaimumaailma potentsiaal. Igal terapeudil on selles suures Universumis tähtis koht. Reet tunneb rõõmu, et saab olla oma rollis väga hea terapeut.
#000096
“Olen tähelepanelik ja hea kuulaja. Minu töömeetodi puhul ei ole klient passiivne, vaid saab enda heaks palju ära teha. Toetan teda kõrvalt ja osalen natuke tema maailmas. Sel ajal on näha, kuidas tema enda tervendav vägi tööd teeb. See on väga võimestav.“
#000097
Viimasel ajal jõuab Reet positiivsete lahendusteni üha kiiremini. “Minu juures käis üks inimene, kes oli olnud mitu kuud kurb ja segaduses, sest avastas, et tema kauaaegne kaasa petab teda. Ta oli käinud mitme sensitiivi juures ja üritanud end üht või teist moodi aidata, aga ikka oli nutt kurgus.“
#000098
Selle kliendi vabastav hingamine kestis tavalise 45 minuti asemel 90 minutit. Ta joobus sellest, et sai kontakti oma tegelike tunnetega, ning koges, et need on ego saadetutest palju tõelisemad.
#000099
“Kui ka ego on solvunud ja armukade, sest su õigusi on riivatud, jäävad kõrgema mina tunded sellest puutumata. Kõrgem mina on särav ja ülev, kogu aeg tänutundes ja armastuses, sest ego maailmas toimuv ei saa teda puudutada.“
#000100
“Ta tuli ohvri rollist välja. Teisel korral astus sisse hoopis teine inimene. Ta oli nüüd oma elu looja. Püstitasime koos ka maksimaalsed eesmärgid : et kaasa oleks talle taas truu ja valiks perekonna juurde jäämise.“
#000102
Reeta teeb õnnelikuks see, et praegusel ajal on nii palju võimalusi. “Olen leidnud meetodi, mis mind ennast täielikult toetab ja millega saan toetada teisi. Mul on head sõbrad ja kaaslased. Mul on hea mees, kes tegi samuti läbi vees hingamise. Mul on toredad lapsed. Kõik see ongi elus suur õnn!“
#000104
Reeda tegemiste kohta leiab infot kodulehelt: 
#000105
Reet Karrost sai veebruaris 2012 reikimeister
#000106
Reikiks nimetatakse lihtsat käte pealepanemisega tervendamise viisi – üht iidset energiateraapia vormi, mille taasavastas dr. Mikao Usui 19. sajandi lõpus Jaapanis. Ta nimetas selle Reikiks, sest tema arvates kirjeldas see sõna kõige täpsemini universaalset eluenergiat, mis rahustab meeli, suurendab elujõudu, tervendab ja harmoniseerib. Me oleme püsivalt ümbritsetud ja koosneme ka ise sellest energiast, järelikult on ta kõige olemuslik sisu. Reiki vahendamist saab õppida. Reiki toimet on ka teaduslikult uuritud, sh Tartu Ülikoolis. Loe veel
#000107
Reeda tee reikirajal on kestnud juba seitse aastat, alates 2004. aasta sügisest kui ta sai esmakordselt Reiki I häälestuse reikimeister Jaan Jäätsilt. Sellest alates on tema reikikanal olnud avatud ja ta on vahendanud reikit endale ja lähedastele, pärast hingamisterapeudiõpingute algust ja juba terapeudina tööle asumist ka hingajatele, keda ta toetas. 2008. aastal kordas ta Reiki I häälestust Maire Sirkeli juures, et meelde tuletada ka ununenud üksikasjad. 2011. aasta kevadel tundis Reet valmisolekut Reiki II-ks ja tegi läbi kursuse ja sai häälestuse Anti Kreemi juures Eesti Reiki Koolist, kes on muide ka Jaan Jäätsi õpilane, kuid võitlus- ja väekunstide asjatundjana kõvasti uurinud algupärast Jaapani reikit ja kogu oma õpetuse ja ka häälestused üles ehitanud algupärastele eeskujudele. See lähenemine sobis Reedale ja ta otsustas Anti juures ka Reiki III-ga jätkata. 5. veebruaril 2012, pärast Anti reikimeister-õpetaja kursust ja meistriks pühitsemist sai Reedast Usui Loomuliku Tervendamise Meetodi meister ja õpetaja.
#000108
Kõik soovijad on kutsutud kursusele või reikiseanssidele Hingamisstuudios.
#000109
4.-6. novembril leidis Saku mõisas aset järjekordne Binnie A. Dansby hingamiskursus, teemaks kroontšakra ja ühendus jumaliku tarkusega.
#000111
Reede õhtust pühapäeva õhtupoolikuni toimusid seminarid, loengud ja avardavad süvitsiminekud, laupäeva õhtul võimas hingamisseanss, kus korraga hingas kuuskümmend inimest, vabastati väga palju allasurutud tundeid, suur saal häälitses nagu ookean. Hingajad olid jagatud paarideks, igast paarist hingas korraga üks ja teine toetas. Lisaks olid veel suure grupi toetajad, kes toetasid paare, kus olid käimas intensiivsemad hingamised. Hingajad võtsid vastu toetust oma toetajalt, need omakorda suure grupi toetajatelt. Seansside lõppedes, jagamisringides, väljendati tänu kõigile toetajatele ja kaashingajatele. Mitmed hingajad kogesid end uuesti sündinutena.
#000112
Binnie rääkis kursusel käimasolevast perioodist Maal. Emake Maa on sünnitusvaludes. Sündimas on täiesti uus ühiskonnakorraldus, märksa õiglasem ja ühtsem kui senine. Täpsemalt öeldes on käimas sünnituse teine faas, kui energia on haripunktis ja laps hakkab laskuma sünnituskanalisse. Sel hetkel ei ole mõistlik midagi teha peale toetuse kindlustamise. Ema keha teab, kuidas sünnitada ja mida teha. Meie saame pakkuda Emakesele Maale toetust, hingata ja mediteerida, oma vaimusilmas Maad käte vahel hoida.
#000113
Teine huvitav tõsiasi oli, et praegu on planeedid joondunud samale joonele kui aastal 1968 – laias maailmas protestimarsside ja demostratsioonide aasta, Ida-Euroopas vastupanuliikuste haripunkt ja mahasurumine, Eestis enneolematult võimas augustitorm. See planeetide seis toob kaasa revolutsioonilise energia, tormienergia. Võimalikuks saavad suured muutused ja kannapöörded, aga ka suurte asjade manifesteerimine. Manifesteerimine oligi kursuse läbiv teema. Saadi selgust küsimusele, miks mõned inimesed manifesteerimisega pühendunult tegelevad, kuid soovitu ei ilmne, või ilmneb teistsugusena, rohketel süvitsiminekutel saadeti Universumisse oma soovid ning hakati neid konkretiseerima, kuni tundus, et soovitu realiseerumist ei takista enam miski.
#000114
Reedal avanes Saku kursusel erakordne võimalus individuaalselt hingata Binnie enda juhendamisel, saades täiusliku toetuse ja suure avanemise osaliseks. Reet ei jätnud kasutamata juhust Binnielt kui maailmatasemel hingamisterapeudilt õppida ja üle võtta palju kasulikku individuaalseansi korraldamise ja hingamisseansi toetamise kohta. Hingamisstuudio hingamiskliendid võivad rõõmustada – temast on saanud veel parem hingamisterapeut kui enne.
#000115
Biodünaamiline hingamine ja trauma vabastamine (3)
Biodünaamilise hingamise ja trauma vabastamise üritused (47)
Meditsiinilise ravi ohud ja mõjud (4)
#000116